انگلستان نینگ هنگ کنگ قونسلگرلیگی پرسونلی 28 یاشلی سایمون چینگ, چین دن هنگ کنگ گه اوتیش گه حرکت قیلیاتگن پیتده چیگره ده نظارت آستیگه آلیندی.
چینگ, شنزن ایالتی گه قیلگن سفری آرتیدن 8 آگست کونی هنگ کنگ گه قیتیب کیلماقچی ایدی.
چینگ نینگ قیز دوستی گاردین روزنامه سی بیلن قیلگن مصاحبه سیده, اوشه کوندن بیری چینگ دن خبری بولمه گن لیگی نی بیلدیردی.  چینگ ایسه سونگگی پیامیده, "چیگره دن اوتیش گه تیارمن.  مینینگ اوچون دعا قیل" دییه قید ایتدی.
انگلستان تشقی ایشلر وزیرلیگی و ملتلر جمعیتی دفتری چینگ نینگ چین ده انیقلنمه گن بیر جایده و بیلینمه گن بیر سبب بیلن نظارت آستیگه آلینگن لیگی نی معلوم قیلدی.
هنگ کنگ ده مجرم لرنینگ چین گه تاپشیریلیشی پروسه سی نینگ آسانلشتیریلیشی بوییچه قانون لایحه سی بیلن علاقه لی نمایش لرنینگ چین گه قرشی ناراضی چیلیک نمایش لری گه ایله نیشی آرتیدن, انگلستان بیلن چین اورته سیده گی مناسبت لر بوزیلیب قالگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
